
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3076 

3 Δεκεμβρίου 2013 


ΑΠΟΦΑΣΕΙ Σ 

Αριθμ. Α - 41610/3883 

Έγκριση Κανονισμού υπηρεσίας Οδηγών 
Ηλεκτροδηζελαμαξών της ΣΤΑΣΥ ΑΕ. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του Π.Δ. 397/1984 «Προσόντα, δοκιμασία και έκδοση 
αδειών οδηγών ηλεκτροκίνητων λεωφορείων με κεραία, 
τροχιοδρόμων και σιδηροδρόμων, πλην εκείνων του 
ΟΣΕ» (Α'139), όπως τροποποιήθηκε και συμπληρώθηκε 
με τις διατάξεις του άρθρου 39 του Ν. 3891/2010 «Αναδι¬ 
άρθρωση, εξυγίανση και ανάπτυξη του ομίλου ΟΣΕ και 
της ΤΡΑΙΝΟΣΕ και άλλες διατάξεις για το σιδηροδρο¬ 
μικό τομέα» (ΑΊ88), και ιδία του άρθρου 14. 

β) του Ν. 3920/2011 «Εξυγίανση, αναδιάρθρωση και ανά¬ 
πτυξη των αστικών συγκοινωνιών Περιφέρειας Αττικής 
και άλλες διατάξεις» (Α' 33), 

γ) του Ν. 3429/2005 «περί ΔΕΚΟ» (Α'314), 

δ) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

ε) του άρθρου 1 του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αυτό αντικαταστάθηκε από το άρθρο 1 
του π.δ. 118/2013 (Α' 152), 

στ) της υπ’ αριθμ. 28737/2637/2011 κοινής απόφασης 
των Υπουργών Οικονομικών και Υποδομών, Μεταφο¬ 
ρών και Δικτύων «Πράξη Συγχώνευσης των Ανωνύμων 
Εταιρειών ΑΜΕΛ Α.Ε., ΗΣΑΠ Α.Ε. και ΤΡΑΜ Α.Ε. - Μετο- 
νομασία νέας Ανώνυμης Εταιρείας σε ΣΤΑΣΥ Α.Ε.» (Β' 
1454). β) της υπ’ αριθμ. 14338/1503/1999 (Β' 1899) «Εγκριση 
Κανονισμού Υπηρεσίας Οδηγών Συρμών της ΑΤΤΙΚΟ 
ΜΕΤΡΟ Α.Ε.», 

ζ) της υπ’ αριθμ. 329/3-7-2013 απόφασης του Πρωθυ¬ 
πουργού και του Υπουργού Υποδομών, Μεταφορών και 
Δικτύων« Καθορισμός αρμοδιοτήτων Υφυπουργού Υπο¬ 
δομών, Μεταφορών και Δικτύων Μιχ. Παπαδόπουλου» 
(Β' 1655), όπως αυτή τροποποιήθηκε με την υπ’ αριθμ. 
1208/10-7-2013 όμοια (Β' 1718), 


2. Την υπ’ αριθμ. 1728/1-8-2013 απόφαση του Δ.Σ. της 
ΣΤΑ.ΣΥ. Α.Ε., με την οποία εγκρίθηκε ο Κανονισμός Υπη¬ 
ρεσίας Οδηγών Ηλεκτροδηζελαμαξών. 

3. Τα υπ’ αριθμ. 8793/11-6-2013 και 12431/26-8-2013 έγ¬ 
γραφα της ΣΤΑ.ΣΥ. Α.Ε., με το οποία υπεβλήθη προς 
έγκριση ο Κανονισμός Υπηρεσίας Οδηγών Ηλεκτρο¬ 
δηζελαμαξών. 

4. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Υπηρεσίας Οδηγών Ηλε¬ 
κτροδηζελαμαξών της ΣΤΑ.ΣΥ. Α.Ε., όπως μας υποβλή¬ 
θηκε από την Εταιρεία αυτή και έχει ως εξής: 

ΚΑΝΟΝΙΣΜΟΣ ΥΠΗΡΕΣΙΑΣ ΟΔΗΓΩΝ ΔΗΖΕΛΑΜΑΞΩΝ 
ΤΩΝ ΓΡΑΜΜΩΝ 1, 2 ΚΑΙ 3 ΤΗΣ ΣΤΑΣΥ Α.Ε. 

1. ΣΚΟΠΟΣ ΚΑΝΟΝΙΣΜΟΥ - ΠΕΔΙΟ ΕΦΑΡΜΟΓΗΣ - 
ΟΡΙΣΜΟΙ/ΕΝΝΟΙΕΣ 

1.1 Γ ενικά - Σκοπός 

Ο παρών Κανονισμός αναφέρεται στα κύρια καθήκο¬ 
ντα και τις ενέργειες των Οδηγών Ηλεκτροδηζελαμαξών 
της Εταιρείας ΣΤΑ.ΣΥ. Α.Ε. στις Γραμμές 1, 2 και 3. 

Κατά τη σύνταξή του ελήφθησαν υπόψη τα παρακάτω: 

1. Το Προεδρικό Διάταγμα 397/84 «Προσόντα, δοκιμα¬ 
σία και έκδοση αδειών οδηγών ηλεκτροκίνητων λεω¬ 
φορείων με κεραία, τροχιοδρόμων και σιδηροδρόμων, 
πλην εκείνων του ΟΣΕ», όπως συμπληρώθηκε με το 
άρθρο 39 - Οδηγοί Ηλεκτροδηζελαμαξών Ν. 3891/2010 
«Αναδιάρθρωση, εξυγίανση και ανάπτυξη του ομίλου 
ΟΣΕ και της ΤΡΑΙΝΟΣΕ και άλλες διατάξεις για το σι¬ 
δηροδρομικό τομέα» (ΦΕΚ 188Α'/04.11.2010). 

2. Οι Κανονισμοί, Διαδικασίες και Οδηγίες με τις οποί¬ 
ες εργάζεται το προσωπικό της ΣΤΑ.ΣΥ. Α.Ε. 

Ο Οδηγός Ηλεκτροδηζελαμαξών δεν αποτελεί θέση ερ¬ 
γασίας στην ΣΤΑ.ΣΥ. Α.Ε. Δηλαδή, κάθε εργαζόμενος ο 
οποίος έχει άδεια οδήγησης Οδηγού Ηλεκτροδηζελαμαξών, 
εκτελεί παράλληλα με τα καθήκοντα της θέσης εργασί¬ 
ας που έχει στην Εταιρεία και τα καθήκοντα του Οδηγού 
Ηλεκτροδηζελαμαξών ανάλογα με τις υπηρεσιακές ανάγκες 
και για το χρονικό διάστημα το οποίο εκάστοτε ορίζεται. 

1.2 Πεδίο Εφαρμογής 

Ο παρών Κανονισμός ισχύει για τους Οδηγούς Ηλε¬ 
κτροδηζελαμαξών και γενικότερα Υπηρεσιακών Συρμών 
Συντήρησης στο σιδηροδρομικό δίκτυο των Γραμμών 1, 
2 και 3 της ΣΤΑ.ΣΥ. Α.Ε. 

1.3 Καθορισμός Εννοιών - Ορισμοί 

Άδεια οδηγού Ηλεκτροδηζελαμαξών 

Η άδεια η οποία εμπίπτει στην περίπτωση στ' του 
άρθρου 1 του Π.Δ. 397/84 (ΦΕΚ 139/Α/1984) όπως τρο¬ 
ποποιήθηκε με το άρθρο 39 του Ν.3891/2010 (ΦΕΚ 188/Α 
2010) ως «Αδεια Οδηγού Ηλεκτροδηζελαμαξών μητρο- 
πολιτικού σιδηροδρόμου (Α' Κατηγορίας) πολλαπλών 
μονάδων με αυτόματη επιτάχυνση». 

Αυτόματη Προστασία Συρμών (ΑΠΣ) 

Σύστημα, το οποίο επιτηρεί συνεχώς την ταχύτητα 
των συρμών, επιβάλλοντας το όριο ταχύτητας και εξα¬ 
σφαλίζοντας την επαρκή απόσταση διαχωρισμού μετα¬ 
ξύ συρμών που κινούνται στην ίδια τροχιά. 

Γραμμή Κυκλοφορίας 

Οποιαδήποτε τροχιά από την οποία διέρχονται συρμοί 
μεταφέροντας επιβάτες. 

Δεσμευμένη Περιοχή 

Συγκεκριμένο τμήμα τροχιάς, στο οποίο αποκλείεται 
η κανονική σιδηροδρομική πρόσβαση και του οποίου 
ο έλεγχος αφαιρείται από τη δικαιοδοσία του ΚΕΑ ή 
του Πύργου Ελέγχου Αμαξοστασίου και ανατίθεται σε 
Υπεύθυνο Δεσμευμένης Περιοχής. 

Έκτακτη Ανάγκη 

Απρογραμμάτιστο γεγονός, το οποίο οδηγεί ή πιθανόν 
να οδηγήσει σε κάποιο σοβαρό ατύχημα ή περιστατικό. 

Ελιγμός Συρμού 

Κίνηση συρμών ή οχημάτων χωρίς επιβάτες σε περι¬ 
ορισμένες αποστάσεις, που συνήθως περιλαμβάνει και 
αλλαγή τροχιάς. 

Επί ή Πλησίον της Τροχιάς 

Περιοχή εύρους 2 μέτρων εκατέρωθεν κάθε σιδηρο¬ 
τροχιάς κύλισης, εκτός από: 

- Τις αποβάθρες του σταθμού, 

- Τις περιοχές που χωρίζονται από την Τροχιά με έναν 
μόνιμο διαχωριστικό τοίχο ή κιγκλίδωμα και 

- Συγκεκριμένες περιοχές-τμήματα εντός των Αμαξο¬ 
στασίων (όπως το συνεργείο επισκευών και το συνερ¬ 
γείο συντήρησης). 

Ο χώρος επί ή πλησίον της τροχιάς συμπεριλαμβάνει: 

- Τον πεζόδρομο της σήραγγας, 

- Το χώρο πάνω από την περιοχή «επί ή πλησίον της 
τροχιάς», εάν οι εκεί δραστηριότητες μπορούν να επη¬ 
ρεάσουν την ασφάλεια των επιβατών, του προσωπικού 
ή της λειτουργίας των συρμών. 

Ηλεκτροδηζελάμαξα 

Μηχανή έλξης η οποία μπορεί να κινείται είτε με 
ηλεκτροκινητήρες και ρεύμα έλξης είτε με κινητήρα 
εσωτερικής καύσης. 

Ημερολόγιο Ηλεκτροδηζελάμαξας 

Ημερολόγιο που φυλάσσεται στην Ηλεκτροδηζελάμα¬ 
ξα και στο οποίο καταγράφεται οποιοδήποτε συμβάν ή 
ελάττωμα που συμβαίνει σε αυτή. 

Κατάσταση Επαναφοράς στο Σύστημα ΑΠΣ 

Ο τρόπος οδήγησης του συρμού, που μπορεί να εφαρ¬ 
μοστεί όταν ο συρμός δεν λαμβάνει εντολές από το 
σύστημα ΑΠΣ, παρά το ότι ο επί του συρμού εξοπλισμός 
ΑΠΣ λειτουργεί κανονικά. Αυτό συμβαίνει όταν υπάρχει 
βλάβη στον εξοπλισμό γραμμής του συστήματος ΑΠΣ. 
Μολονότι ο επί των συρμών εξοπλισμός ΑΠΣ λειτουρ¬ 
γεί κανονικά, ο Οδηγός πρέπει να οδηγεί με τέτοια 
ταχύτητα, ώστε να μπορεί να σταματήσει εγκαίρως 
και ασφαλώς προ άλλου συρμού ή εμποδίου. Αυτόματη 
πέδηση εφαρμόζεται σε ταχύτητες άνω των 25 χλμ/ώρα. 


Κατάσταση Χειροκίνητης Οδήγησης 

Ο τρόπος οδήγησης του συρμού, ο οποίος χρησι¬ 
μοποιείται όταν ο εντός του συρμού εξοπλισμός του 
συστήματος ΑΠΣ δεν λειτουργεί. Στην κατάσταση αυτή 
ο Οδηγός του συρμού πρέπει να οδηγεί με τέτοια τα¬ 
χύτητα ώστε να δύναται να σταματήσει το συρμό, μό¬ 
λις αντιληφθεί άλλο συρμό ή εμπόδιο έμπροσθέν του, 
υπακούοντας στις ενδείξεις των σημάτων αλλαγών. Η 
ταχύτητα του συρμού πρέπει να περιορίζεται από τον 
Οδηγό του σε 20 το πολύ χλμ/ώρα. 

Κέντρο Ελέγχου Λειτουργίας (ΚΕΑ) 

Οι κεντρικές εγκαταστάσεις από τις οποίες γίνεται 
η εποπτεία και ο έλεγχος όλων των λειτουργιών του 
δικτύου των Γραμμών 1, 2 και 3 της ΣΤΑ.ΣΥ. Α.Ε. Σήμερα 
υπάρχει ένα ΚΕΑ για τις Γραμμές 2 και 3 και ένα ΚΕΑ 
για τη Γ ραμμή 1. 

Κυκλοφορία 

Η συνεχής κίνηση συρμών στο σιδηροδρομικό δίκτυο 
των Γραμμών 1, 2 και 3 της ΣΤΑ.ΣΥ. Α.Ε., σύμφωνα με 
το πρόγραμμα δρομολογίων. 

Οδηγός Ηλεκτροδηζελάμαξας 

Μέλος του προσωπικού της ΣΤΑ.ΣΥ. Α.Ε., το οποίο 
είναι κάτοχος Αδειας Οδήγησης Ηλεκτροδηζελάμαξας 
σύμφωνα με το Π.Δ. 397/84 όπως ισχύει. 

Όχημα Συντήρησης 

Όχημα μη επιβατικό, το οποίο έλκεται από Ηλεκτρο¬ 
δηζελάμαξα και χρησιμοποιείται για την υποστήριξη 
των εργασιών συντήρησης του δικτύου, όπως για τη 
μεταφορά υλικών και εξοπλισμού. 

Παρατηρητής Προώθησης 

Εκπαιδευμένο και πιστοποιημένο άτομο, το οποίο 
τοποθετείται στο μέτωπο Υπηρεσιακού Συρμού Συ¬ 
ντήρησης που κινείται με προώθηση και ενεργεί ως 
Παρατηρητής για τον Οδηγό του Υπηρεσιακού Συρμού 
Συντήρησης. 

Προσωπικό 

Οι υπάλληλοι που εργάζονται στις Γ ραμμές 1, 2 και 3 
της ΣΤΑ.ΣΥ. Α.Ε. 

Προώθηση 

Η οδήγηση ενός συρμού από θέση η οποία δεν βρί¬ 
σκεται στο μέτωπο αυτού. 

Ρυθμιστής Κυκλοφορίας 

Μέλος του προσωπικού της ΣΤΑ.ΣΥ. Α.Ε., το οποίο 
εργάζεται στο ΚΕΑ στη συγκεκριμένη θέση εργασίας 
και έχει ως κύρια αρμοδιότητα την επίβλεψη της κίνη¬ 
σης των συρμών και της λειτουργίας του εξοπλισμού 
σηματοδότησης. 

Ρυθμιστής Κυκλοφορίας Αμαξοστασίου 

Για το σκοπό του παρόντος Κανονισμού, ορίζεται ως 
Ρυθμιστής Κυκλοφορίας Αμαξοστασίου ο εργαζόμε¬ 
νος από το προσωπικό της Διεύθυνσης Συντήρησης 
Τροχαίου Υλικού, ο οποίος ελέγχει τις κινήσεις των 
συρμών εντός του κάθε Αμαξοστασίου. Δεν αποτελεί 
θέση εργασίας στην Εταιρεία. 

Συρμός 

Όχημα ή συνδυασμός οχημάτων, τα οποία κινούνται 
στο δίκτυο σαν ενιαία μονάδα και ανιχνεύονται από τα 
κυκλώματα τροχιάς. 

Σύρτης 

Τμήμα τροχιάς που χρησιμοποιείται για εναπόθεση ή 
αναστροφή συρμών ή οχημάτων, το οποίο είναι προ- 
σβάσιμο μόνο από το ένα άκρο ενώ στο άλλο υπάρχει 
προσκρουστήρας. 

Τ ροχιά 

Οι δύο σιδηροτροχιές κίνησης, η τρίτη γραμμή (ηλε¬ 
κτροφόρος), τα στηρίγματα των γραμμών, οι στρωτήρες 
και οι συνδετήριες ράβδοι, καθώς και η περιοχή μεταξύ 
των δύο σιδηροτροχιών κίνησης. 

Υπεύθυνος Περιοχής 

Το άτομο που είναι υπεύθυνο για τις εγκαταστάσεις 
συγκεκριμένης περιοχής, π.χ.: 

- Στους Σταθμούς - ο Τομεάρχης Σταθμών, εκπροσω¬ 
πούμενος, όταν είναι αναγκαίο, από τους εν υπηρεσία 
Υπεύθυνους Σταθμών, 

- Στο ΚΕΑ - ο Τομεάρχης ΚΕΑ, εκπροσωπούμενος, 
όταν είναι αναγκαίο, από τον Συντονιστή Δικτύου, 

- Στα Αμαξοστάσια - ο Διευθυντής Συντήρησης Τρο¬ 
χαίου Υλικού, 

- Στις Σήραγγες, συμπεριλαμβανομένου του εντός αυ¬ 
τών εξοπλισμού - ο Διευθυντής Συντήρησης Υποδομής 
και Έργων. 

Υπεύθυνος Δεσμευμένης Περιοχής 

Άτομο πιστοποιημένο και εξουσιοδοτημένο να οργα¬ 
νώνει δέσμευση και να παραμένει υπεύθυνο στο χώρο 
επί ή πλησίον της τροχιάς που τελεί υπό δέσμευση. 

Υπεύθυνος για την Έγκριση Μετακίνησης Συρμού 

Άτομο που είναι επιτόπου υπεύθυνο να εξασφαλίζει 
την ασφαλή μετακίνηση συρμών ή οχημάτων. Είναι το 
μόνο εξουσιοδοτημένο άτομο να δίνει σχετικές οδηγί¬ 
ες στον Οδηγό Συρμών όταν, η μετακίνηση δεν τελεί 
υπό τον έλεγχο του ΚΕΑ ή του Ρυθμιστή Κυκλοφορίας 
Αμαξοστασίου. 

Υπηρεσιακός Συρμός Συντήρησης 

Μη επιβατικός συρμός, ο οποίος περιλαμβάνει Ηλε- 
κτροδηζελάμαξα/ες ή και Οχήματα Συντήρησης χρη¬ 
σιμοποιούμενα για τη μεταφορά εξοπλισμού, υλικών 
και προσωπικού, προκειμένου για την υποστήριξη της 
συντήρησης του δικτύου. Η μικρότερη σύνθεση ενός 
Υπηρεσιακού Συρμού Συντήρησης είναι μια Ηλεκτρο- 
δηζελάμαξα. 

Υπηρεσίες Εκτάκτου Ανάγκης 

Οι εξωτερικές υπηρεσίες της πυροσβεστικής, της 
αστυνομίας και της ιατροφαρμακευτικής περίθαλψης 
(ΕΚΑΒ). 

Ώρες Κυκλοφορίας 

Η χρονική περίοδος κατά την οποία η γραμμή τροφο¬ 
δοτείται με ρεύμα έλξης για τη λειτουργία των συρμών. 

Ώρες Τεχνικών Εργασιών 

Η νυχτερινή χρονική περίοδος όπου το ρεύμα έλξης 
διακόπτεται από την ηλεκτροφόρο για λόγους συντή¬ 
ρησης του δικτύου και εκτέλεσης τεχνικών εργασιών. 

2. ΓΕΝΙΚΑ ΣΤΟΙΧΕΙΑ ΓΙΑ ΤΗ ΣΥΜΠΕΡΙΦΟΡΑ ΤΟΥ ΠΡΟ¬ 
ΣΩΠΙΚΟΥ ΚΑΙ ΤΗ ΣΥΜΜΟΡΦΩΣΗ ΜΕ ΤΟΥΣ ΚΑΝΟΝΙΣ¬ 
ΜΟΥΣ 

2.1 Κατευθυντήριες Αρχές 

1. Οι κατευθυντήριες αρχές που διέπουν τους Οδηγούς 
Ηλεκτροδηζελαμαξών που εργάζονται στις Γραμμές 1, 
2 και 3 της ΣΤΑ.ΣΥ. ΑΈ. είναι: 

• Η ασφάλεια του προσωπικού και της περιουσίας 
της Εταιρείας. 

• Η ποιοτική και αποδοτική συντήρηση του εξοπλισμού 
σύμφωνα κυρίως με τις τεθείσες τεχνικές προδιαγρα¬ 
φές, με σκοπό την αξιόπιστη και ασφαλή λειτουργία του. 

• Η προστασία του περιβάλλοντος. 

• Η ορθολογική χρήση ανθρώπινων και τεχνικών πό¬ 
ρων. 


2. Το προσωπικό της ΣΤΑ.ΣΥ. ΑΈ. πρέπει να διέπεται 
από την αντίληψη, ότι του έχει ανατεθεί το έργο της 
ασφαλούς και αποδοτικής λειτουργίας του εξοπλισμού 
και ότι αμέλεια ή πλημμελής τήρηση των τεχνικών δια¬ 
δικασιών, οδηγιών ή προδιαγραφών κατά τη συντήρησή 
του, μπορεί να επηρεάσει την ασφάλεια των ανθρώπων 
ή/και τις λειτουργίες του συστήματος. 

3. Το προσωπικό της ΣΤΑ.ΣΥ. ΑΈ. πρέπει να προσπαθεί 
να εκτελεί τα καθήκοντά του αποδοτικά και να εξασφα¬ 
λίζει την ποιοτική, αξιόπιστη και ασφαλή λειτουργία 
του εξοπλισμού, διαφυλάσσοντας την περιουσία και τα 
συμφέροντα της Εταιρείας. 

4. Για τη συντήρηση του εξοπλισμού της ΣΤΑ.ΣΥ. ΑΈ. 
απαιτείται ομαδική εργασία. Επομένως, το προσωπικό 
της ΣΤΑ.ΣΥ. ΑΈ. θα πρέπει να αντιλαμβάνεται ότι είναι 
μέλος της ομάδας αυτής και να λειτουργεί σαν ένα 
σύνολο. 

2.2 Πρόσθετα Έγγραφα 

Εκτός από τους Κανονισμούς, Διαδικασίες και Οδη¬ 
γίες της Εταιρείας, τα ακόλουθα ενδεικτικά έγγραφα 
αφορούν επίσης στη λειτουργία των Γραμμών 1, 2 και 
3 της ΣΤΑ.ΣΥ. ΑΈ.: 

• Σύμβαση Εργασίας κάθε εργαζόμενου, 

• Κανονισμός Εσωτερικής Οργάνωσης και Λειτουργίας 
της ΣΤΑ.ΣΥ. ΑΈ. 

• Αποφάσεις, εγκύκλιοι ή κάθε άλλο έγγραφο της 
Διοίκησης της ΣΤΑ.ΣΥ. ΑΈ. ή εξουσιοδοτημένου οργά¬ 
νου αυτής, 

• Κατάλογοι καθηκόντων και προγράμματα βάρδιας, 

• Δελτία Λειτουργίας, 

• Εβδομαδιαία και Ημερήσια Δελτία Εργασιών, 

• Έκτακτα Δελτία - Επείγουσες Ανακοινώσεις, 

• Ειδικές Ρυθμίσεις, π.χ. Οδηγίες για τους υπεργολά- 
βους, τις υπηρεσίες ασφαλείας και άλλες. 

2.3 Προσωπικό εν Υπηρεσία 

1. Το προσωπικό που βρίσκεται εν υπηρεσία ή βοηθάει 
στην αντιμετώπιση κάποιου συμβάντος που λαμβάνει 
χώρα στο σιδηροδρομικό δίκτυο, πρέπει να συμμορφώ¬ 
νεται με τους Κανονισμούς, Διαδικασίες και Οδηγίες 
της Εταιρείας. 

2. Το προσωπικό που βρίσκεται εκτός υπηρεσίας και 
χρησιμοποιεί το σιδηρόδρομο, συμπεριλαμβανομένης 
και της μετακίνησης του από και προς την εργασία, 
πρέπει να προσφέρει τις υπηρεσίες του στην περίπτωση 
που παρουσιάζεται κάποιο συμβάν, με την προϋπόθεση 
ότι δεν θα καθυστερήσει αδικαιολόγητα την άφιξη του 
στην εργασία. 

2.4 Ορισμός του όρου «εν Υπηρεσία» 

Το προσωπικό θεωρείται ότι βρίσκεται εν υπηρεσία: 

• Εντός των κανονικών ωρών εργασίας, 

• Κατά τη διάρκεια υπερωριών ή άλλης πρόσθετης 
απασχόλησης με την έγκριση των αρμοδίων της Εται¬ 
ρείας. 

2.5 Ενημέρωση 

1. Το προσωπικό πρέπει να ενημερώνεται για όλες 
τις καθημερινές εκδόσεις εντύπων που κυκλοφορούν 
σχετικά με θέματα λειτουργίας και συντήρησης και δι¬ 
ανέμονται υπηρεσιακά. 

2. Προσωπικό που βρίσκεται εκτός υπηρεσίας οφείλει 
να ενημερωθεί αμέσως μόλις επιστρέφει στην εργασία 
για όλους τους Κανονισμούς, τις Διαδικασίες και τις 
Οδηγίες, καθώς και για τα ΠρόσθεταΈγγραφα τα οποία 
κυκλοφόρησαν κατά τη διάρκεια της απουσίας του. 

2.6 Διευκρινίσεις 

Το προσωπικό πρέπει να ζητά διευκρινίσεις από τους 
ανώτερους του ιεραρχικά: 

1. Όταν είναι ασαφής ο τρόπος ερμηνείας Κανονισμού, 
Διαδικασίας ή Οδηγίας. 

2. Όπου απαιτείται καθοδήγηση για θέματα που δεν 
καλύπτονται από υπάρχοντα Κανονισμό, Διαδικασία ή 
Οδηγία. 

2.7 Παραβίαση των Κανονισμών 

1. Το προσωπικό πρέπει να αναφέρει αμέσως στους 
ανωτέρους του οποιαδήποτε παραβίαση των Κανονι¬ 
σμών, Διαδικασιών και Οδηγιών. 

2. Αμέλεια του προσωπικού να συμμορφωθεί με τους 
Κανονισμούς, τις Διαδικασίες ή τις Οδηγίες θεωρείται 
παράπτωμα, το οποίο μπορεί ανάλογα με τη σοβα- 
ρότητά του, να καταλήξει σε πειθαρχικές διαδικασίες 
σύμφωνα με τον Κανονισμό Εσωτερικής Οργάνωσης και 
Λειτουργίας της ΣΤΑ.ΣΥ. Α.Ε. 

2.8 Συμμόρφωση σε Εντολές 

Όλο το προσωπικό πρέπει να συμμορφώνεται στις 
εντολές που δίνονται από: 

1. Την ιεραρχία του. 

2. Το ΚΕΑ και τους Επιθεωρητές Λειτουργίας, σε θέμα¬ 
τα που αφορούν την κίνηση των Υπηρεσιακών Συρμών 
Συντήρησης και την αντιμετώπιση συμβάντων. 

3. Το προσωπικό των Υπηρεσιών Εκτάκτου Ανάγκης 
όταν εμπλέκεται σε ένα συμβάν, με την προϋπόθεση ότι 
αυτές οι εντολές δεν θέτουν σε κίνδυνο την ασφάλεια 
ή δεν έρχονται σε αντίθεση με συγκεκριμένες εντολές 
που εδόθησαν από ανωτέρους του στην ΣΤΑ.ΣΥ. Α.Ε. 

2.9 Προτεραιότητα Διαταγής 

Εάν το προσωπικό λάβει αντικρουόμενες εντολές από 
άτομα ανωτέρου βαθμού από αυτό, πρέπει να δίνει προ¬ 
τεραιότητα: 

1. Στην εντολή από κάθε άτομο που βρίσκεται σε 
ανώτερη βαθμίδα στην άμεση γραμμή ιεραρχίας του. 

2. Συνεπαγόμενης της ανωτέρω περιπτώσεως, προτε¬ 
ραιότητα έχει η εντολή από το άτομο με την υψηλότερη 
βαθμίδα. 

2.10 Συμπεριφορά του Προσωπικού Συντήρησης 

Ολο το προσωπικό συντήρησης οφείλει: 

1. Να συμπεριφέρεται και να εργάζεται σύμφωνα με 
τους Κανονισμούς, τις Διαδικασίες και τις Οδηγίες της 
Εταιρείας. 

2. Να ακολουθεί το περιεχόμενο των Εντολών Εργασί¬ 
ας, του Εβδομαδιαίου και Ημερήσιου Δελτίου Εργασιών, 
καθώς και των Εκτάκτων Δελτίων. 

3. Να ακολουθεί τις διαδικασίες πρόσβασης για κάθε 
συγκεκριμένο χώρο εργασίας, πριν την έναρξη της ερ¬ 
γασίας. 

4. Να βεβαιώνει ότι τα συστήματα ή ο εξοπλισμός είναι 
κατάλληλα και ασφαλή για λειτουργία, μόνον εφόσον 
έχει πραγματοποιήσει όλους τους προδιαγεγραμμένους 
ελέγχους. 

2.11 Απαγορευτική Συμπεριφορά 

Το προσωπικό όταν βρίσκεται εν υπηρεσία δεν πρέπει: 

1. Να καπνίζει, να τρώει ή να πίνει εκτός από τους 
χώρους όπου αυτό επιτρέπεται. 

2. Να χρησιμοποιεί οποιοδήποτε ηλεκτρικό εξοπλι¬ 
σμό (ραδιόφωνο, τηλεόραση, μαγνητόφωνο κ.λπ.) όταν 
οδηγεί Ηλεκτροδηζελάμαξα, εργάζεται σε σταθμούς ή 
στο ΚΕΑ. 

3. Να χρησιμοποιεί κινητό τηλέφωνο όταν οδηγεί 


Ηλεκτροδηζελάμαξα ή όταν είναι κοντά σε εξοπλισμό 
σηματοδότησης ή επικοινωνίας, ο οποίος μπορεί να 
επηρεαστεί από τη χρήση του κινητού. 

4. Να φορά γυαλιά ήλιου, εκτός εάν εργάζεται σε 
περιοχή με έντονη ηλιοφάνεια. 

5. Να κοιμάται ή να δίνει την εντύπωση ότι νυστάζει. 

6. Να κάνει πολιτική, θρησκευτική ή οποιαδήποτε άλλη 
προπαγάνδα. 

2.12 Ιδιωτική Χρήση των Γραμμών Κυκλοφορίας 1, 2 
και 3 της ΣΤΑ.ΣΥ. Α.Ε. 

Το προσωπικό που χρησιμοποιεί τις Γραμμές Κυκλο¬ 
φορίας 1, 2 και 3 της ΣΤΑ.ΣΥ. Α.Ε. όταν είναι εκτός υπη¬ 
ρεσίας, θεωρείται ως κοινός επιβάτης, εκτός εάν έχει 
κληθεί για βοήθεια σε περίπτωση εκτάκτου ανάγκης. 

2.13 Υπηρεσιακή Ταυτότητα 

1. Όταν βρίσκεται εν υπηρεσία, το προσωπικό πρέπει 
να έχει συνεχώς μαζί του την υπηρεσιακή του ταυτό¬ 
τητα. 

2. Το προσωπικό πρέπει να επιδεικνύει την υπηρεσιακή 
του ταυτότητα όταν του ζητηθεί. 

3. Η αναγνώριση του προσωπικού από τις Υπηρεσίες 
Εκτάκτου Ανάγκης, θα γίνεται με την επίδειξη της υπη¬ 
ρεσιακής ταυτότητας. 

4. Η υπηρεσιακή ταυτότητα δεν πρέπει να μεταβιβά¬ 
ζεται σε άλλο πρόσωπο, με εξαίρεση την παράδοση σε 
κάποιον ανώτερο όταν αυτή ζητηθεί για ανανέωση ή 
για πειθαρχικούς λόγους. 

5. Η υπηρεσιακή ταυτότητα πρέπει να επιστρέφεται 
στην ΣΤΑ.ΣΥ. Α.Ε. πριν την αποχώρηση κάποιου από 
την εταιρεία. 

3. ΓΕΝΙΚΟΙ ΚΑΝΟΝΕΣ ΑΣΦΑΛΕΙΑΣ 

3.1 Καθήκοντα Προσωπικού 

1. Το προσωπικό είναι υπεύθυνο να φροντίζει με σύ¬ 
νεση για την υγεία και ασφάλεια του, καθώς και για 
την υγεία και ασφάλεια των ατόμων με τα οποία συ¬ 
νεργάζεται. 

2. Το προσωπικό πρέπει να συνεργάζεται με την Εται¬ 
ρεία, ώστε αυτή να μπορεί να εκτελεί τα θεσπισμένα 
δια νόμου καθήκοντά της. 

3. Το προσωπικό πρέπει να χρησιμοποιεί οποιοδήποτε 
εξοπλισμό, σύστημα εργασίας κ.λπ., τα οποία του παρέ¬ 
χονται ή απαιτούνται από τους ισχύοντες Κανονισμούς, 
Διαδικασίες και Οδηγίες, σύμφωνα με την εκπαίδευση 
και τις εντολές που του έχουν δοθεί. 

4. Το προσωπικό οφείλει να ενημερώνει τους Προϊστα¬ 
μένους του για κάθε κατάσταση που θεωρεί ότι είναι 
σοβαρή και εγκυμονεί άμεσο κίνδυνο, καθώς επίσης και 
οποιαδήποτε άλλη αδυναμία αντιλαμβάνεται σχετικά με 
τις ρυθμίσεις υγιεινής και ασφάλειας. 

3.2 Προσβάσεις Πεζών και Πεζόδρομοι 

1. Το προσωπικό πρέπει να χρησιμοποιεί μόνο τις εγκε¬ 
κριμένες διαδρομές και πεζοδρόμους. 

2. Το προσωπικό δεν πρέπει να διασχίζει τις γραμμές, 
εκτός εάν δεν υπάρχει άλλη επιλογή. 

3.3 Παρουσία Τρίτων εντός του Θαλάμου Οδήγησης 

Μόνο εξουσιοδοτημένο τεχνικό προσωπικό επιτρέ¬ 
πεται να ταξιδεύει εντός του θαλάμου οδήγησης Ηλε- 
κτροδηζελάμαξας και μόνον όταν απαιτείται να συμβεί 
αυτό σαν μέρος της εργασίας του. 

3.4 Χρήση Παρατηρητή Προώθησης 

Για την προώθηση Υπηρεσιακού Συρμού Συντήρησης 
ορίζεται από τον Οδηγό Ηλεκτροδηζελάμαξας ένας Πα¬ 
ρατηρητής Προώθησης, σύμφωνα με σχετική διαδικασία. 

Εναλλακτικά, το άτομο αυτό μπορεί να ορίζεται εκ των 
προτέρων από τον Τομεάρχη Συντήρησης Σιδηροδρο¬ 
μικής Επιδομής και Έργων. 

3.5 Ελαττωματικός Εξοπλισμός 

1. Το προσωπικό πρέπει να αναφέρει τις βλάβες ή τα 
προβλήματα που παρουσιάζονται κατά τη διάρκεια της 
εργασίας του, σύμφωνα με τις σχετικές διαδικασίες. 

2. Το προσωπικό που εντοπίζει βλάβες ή προβλήματα 
σε εξοπλισμό ή εγκαταστάσεις των Γραμμών 1, 2 και 
3 της ΣΤΑ.ΣΥ. Α.Ε. εκτός της περιοχής εργασίας του, 
πρέπει να τις αναφέρει όσο το δυνατόν συντομότερα, 
είτε στον ανώτερο του ή στο αρμόδιο ΚΕΑ. 

3. Οτιδήποτε μπορεί να επηρεάσει την ασφάλεια των 
επιβατών ή του προσωπικού ή την κυκλοφορία των 
συρμών πρέπει επίσης να αναφερθεί αμέσως στο αρ¬ 
μόδιο ΚΕΑ. 

4. Εάν παρουσιαστεί κάποια βλάβη, η οποία εγκυμο¬ 
νεί σοβαρό και άμεσο κίνδυνο, το προσωπικό πρέπει 
να κάνει οτιδήποτε είναι εφικτό για να μειώσει τον 
κίνδυνο αυτό, έως ότου αποκατασταθεί ή απομονωθεί 
η βλάβη. Αυτό μπορεί να έχει σαν αποτέλεσμα και την 
παύση της λειτουργίας του ελαττωματικού εξοπλισμού 
ή συστήματος. 

3.6 Επέμβαση σε Εγκαταστάσεις εν Λειτουργία 

Απαγορεύεται η αλλαγή της κατάστασης λειτουρ¬ 
γίας (δηλ. «άνοιγμα», «κλείσιμο») ή η φυσική επέμβαση 
(δηλ. συντήρηση, τροποποίηση) σε εγκαταστάσεις που 
βρίσκονται εν λειτουργία, εκτός εάν υπάρχει έγκριση 
για να γίνει αυτό. 

4. ΓΕΝΙΚΕΣ ΑΠΑΙΤΗΣΕΙΣ ΓΙΑ ΤΗΝ ΑΝΑΛΗΨΗ ΥΠΗΡΕΣΙ¬ 
ΑΣ ΚΑΙ ΤΗΝ ΕΚΤΕΛΕΣΗ ΚΑΘΗΚΟΝΤΩΝ 

4.1 Γ ενικές Απαιτήσεις 

Όλο το προσωπικό που εργάζεται στο Λειτουργικό 
Σιδηροδρομικό Δίκτυο πρέπει να είναι: 

• Σε καλή φυσική κατάσταση, 

• Ικανό να εκτελέσει την εργασία του. 

4.2 Όραση και Ακοή 

1. Ο Οδηγός Ηλεκτροδηζελάμαξας πρέπει να διαθέτει 
τουλάχιστον το κατώτερο επίπεδο όρασης και ακοής 
που απαιτείται από τις ισχύουσες διατάξεις για την 
εκτέλεση της εργασίας και για το περιβάλλον εντός 
του οποίου εργάζεται. 

2. Σε περίπτωση που κάποιος Οδηγός Ηλεκτροδηζε¬ 
λάμαξας χρειάζεται γυαλιά, για να επιτευχθεί το ελάχι¬ 
στο επίπεδο όρασης, πρέπει να τα φορά συνεχώς όταν 
βρίσκεται εν υπηρεσία. 

3. Ο Οδηγός Ηλεκτροδηζελάμαξας πρέπει να φροντίζει 
ώστε η όραση και η ακοή του να μην αποσπώνται ή 
αλλοιώνονται από κάποιο εμπόδιο, εξαιρουμένων των 
εγκεκριμένων Μέσων Ατομικής Προστασίας (ΜΑΠ) που 
πρέπει να φορά. 

4.3 Χρήση Φαρμάκων και Αλκοολούχων Ποτών 

1. Το προσωπικό δεν πρέπει να παρουσιάζεται για 
εργασία ή να αναλαμβάνει υπηρεσία, εάν λόγω της 
λήψης αλκοολούχων ποτών ή φαρμάκων δεν είναι ικανό 
να εργασθεί. 

2. Κατά τη διάρκεια κανονικής ή εφεδρικής υπηρεσί¬ 
ας ή στα διαλείμματα της υπηρεσίας, το προσωπικό 
απαγορεύεται να πίνει αλκοολούχα ποτά ή να παίρνει 
οποιοδήποτε φάρμακο, το οποίο είναι πιθανόν να αλ¬ 
λοιώσει την απόδοση του στην εκτέλεση των καθηκό¬ 
ντων του. 


3. Προσωπικό υπό την επήρεια αλκοόλ ή φαρμάκων 
δεν επιτρέπεται να αναλάβει υπηρεσία. Θα απομακρύ¬ 
νεται από τους Υπηρεσιακούς Συρμούς Συντήρησης ή 
το χώρο εργασίας και θα υπόκειται στη αντίστοιχη 
πειθαρχική διαδικασία. 

4. Περιοδικά ή εάν υπάρχει υποψία μέθης ή χρήσης 
ναρκωτικών, μπορεί να ζητηθεί από το προσωπικό να 
υποβληθεί σε σχετική εξέταση. 

5. Άρνηση σε υποβολή εξέτασης θεωρείται πειθαρχικό 
παράπτωμα. 

4.4 Ασθένεια 

1. Το προσωπικό δεν πρέπει να παρουσιάζεται για ερ¬ 
γασία όταν έχει κάποια ασθένεια ή παρουσιάζει κάποια 
αδυναμία που πιθανόν να μειώσει την ικανότητά του να 
εκτελέσει τα καθήκοντα του. 

2. Προσωπικό που υποφέρει από ασθένεια, η οποία 
εμποδίζει την εκτέλεση των καθηκόντων του, θα απο¬ 
κλείεται από αυτά. 

3. Προσωπικό που δεν αισθάνεται ικανό να συνεχίζει 
να εργάζεται ενώ βρίσκεται εν υπηρεσία, πρέπει να 
ενημερώσει τους ανωτέρους του αμέσως. 

4.5 Επιστροφή μετά από Ασθένεια 

Όταν αναρρώσει πλήρως από την ασθένεια, το προ¬ 
σωπικό πρέπει αμέσως να αναφέρει στους ανωτέρους 
του ότι είναι ικανό να εργαστεί. 

4.6 Προσέλευση 

Το προσωπικό πρέπει να είναι ενήμερο για το χρόνο 
και τον τόπο που πρέπει να βρίσκεται για να αναλάβει 
υπηρεσία. 

4.7 Παρουσία στη Βάρδια 

1. Το προσωπικό πρέπει να έχει μαζί του την Αστυνο¬ 
μική και την Υπηρεσιακή του Ταυτότητα, καθώς και τον 
εξοπλισμό που απαιτείται από την εργασία του. 

2. Το προσωπικό πρέπει να υπογράφει ή να χρησι¬ 
μοποιεί το ηλεκτρονικό σύστημα παρουσίας κατά την 
είσοδο του και έξοδό του σύμφωνα με τη διαδικασία 
που χρησιμοποιείται από την εταιρεία. 

4.8 Παρεκκλίσεις από την Προγραμματισμένη Υπη¬ 
ρεσία 

1. Μη εγκεκριμένες παρεκκλίσεις από την προγραμ¬ 
ματισμένη υπηρεσία απαγορεύονται. 

2. Αλλαγή υπηρεσίας ή βάρδιας, χωρίς τη συγκατά¬ 
θεση ανωτέρου, απαγορεύεται. 

4.9 Διαθεσιμότητα κατά τη διάρκεια Εφεδρικής Υπη¬ 
ρεσίας 

Το προσωπικό που βρίσκεται σε εφεδρική υπηρεσία, 
πρέπει πάντα να είναι διαθέσιμο για εργασία, όταν κα¬ 
λείται από ανώτερο του. 

4.10 Επείγουσα Αδεια Απουσίας 

Εάν το προσωπικό πρέπει να απουσιάσει πριν την 
ανάληψη υπηρεσίας ή κατά τη διάρκεια υπηρεσίας, λόγω 
εκτάκτου ανάγκης, τότε πρέπει να ζητήσει έγκριση από 
ανώτερο του. 

4.11 Απουσία από την Υπηρεσία 

1. Εάν μέλος του προσωπικού δεν μπορεί, για έκτακτο 
λόγο, να προσέλθει στην εργασία του, τότε πρέπει να 
ενημερώσει τον άμεσα Προϊστάμενό του το συντομότε¬ 
ρο δυνατό, προκειμένου να καλυφθεί εγκαίρως η βάρδια. 

2. Μετά από περίοδο απουσίας εξ αιτίας τραυματισμού 
ή ασθένειας, το προσωπικό δεν πρέπει να ξαναρχίζει 
εργασία, έως ότου πάρει την έγκριση του ανωτέρου του. 

3. Όλο το προσωπικό πρέπει να εφαρμόζει τη σχετική 
διαδικασία. 

4.12 Λήξη Υπηρεσίας ή Αφιξη Αντικαταστάτη 

Στη λήξη υπηρεσίας, το προσωπικό δεν πρέπει να 
αφήσει τη θέση του, εκτός εάν: 

Ι.Έχει προσωπικώς μεταβιβάσει οτιδήποτε σχετίζεται 
με την υπηρεσία του στον αντικαταστάτη του ή στον 
ανώτερο του. 

2. Ο αντικαταστάτης ή ο ανώτερος του έχει πλη- 
ροφορηθεί για όλα τα ασυνήθη συμβάντα, εντολές ή 
ανωμαλίες στη λειτουργία τεχνικού εξοπλισμού, ή των 
εντός του Υπηρεσιακού Συρμού Συντήρησης στοιχείων. 

4.13 Μη Προσέλευση Αντικαταστάτη 

Εάν δεν παρουσιαστεί - εφόσον έχει ορισθεί - αντικα¬ 
ταστάτης κατά την προγραμματισμένη λήξη της υπη¬ 
ρεσίας, το προσωπικό πρέπει: 

1. Να πληροφορήσει αμέσως τον ανώτερο του. 

2. Να συνεχίσει την υπηρεσία του μέχρι τη άφιξη του 
αντικαταστάτη. 

4.14 Εύρεση Αποκολλημένων Εξαρτημάτων ή Απολε- 
σθέντων Εργαλείων από Μέλη του Προσωπικού 

Όλο το προσωπικό πρέπει να παραδίδει στις αρμόδιες 
υπηρεσίες της Εταιρείας τυχόν αποκολλημένα εξαρ¬ 
τήματα ή απολεσθέντα εργαλεία που βρίσκει ή του 
παραδίδονται. 

5. ΓΕΝΙΚΑ ΚΑΘΗΚΟΝΤΑ ΟΔΗΓΩΝ ΗΛΕΚΤΡΟΔΗΖΕΛΑ- 
ΜΑΞΩΝ 

5.1 Εμφάνιση Οδηγού Ηλεκτροδηζελάμαξας 

1. Ο Οδηγός Ηλεκτροδηζελάμαξας υποχρεούται κατά 
τις ώρες εργασίας να φοράει τον χορηγούμενο από 
την Εταιρεία επαγγελματικό ρουχισμό, καθώς επίσης 
να φέρει και οποιαδήποτε άλλη εξάρτηση ή εργαλεία 
του έχουν δοθεί. 

2. Απαγορεύεται η χρήση του επαγγελματικού ρουχι¬ 
σμού και των εξαρτήσεων ή εργαλείων εκτός των ωρών 
εργασίας και του χρόνου μετάβασης από και προς τον 
τόπο ανάληψης υπηρεσίας. 

3. Ο Οδηγός Ηλεκτροδηζελάμαξας πρέπει να φρο¬ 
ντίζει για την καθαριότητα και την καλή κατάσταση 
του επαγγελματικού του ρουχισμού, καθώς και για την 
έγκαιρη αντικατάστασή του όταν φθαρεί. Επίσης, πρέ¬ 
πει να χρησιμοποιεί εξαρτήσεις ή εργαλεία που είναι 
αρκούντως συντηρημένα. 

5.2 Γενικά Καθήκοντα Οδηγού Ηλεκτροδηζελάμαξας 

Ο Οδηγός Ηλεκτροδηζελάμαξας πρέπει: 

1. Να αναλαμβάνει την οδήγηση της Ηλεκτροδηζελά¬ 
μαξας κατόπιν σχετικής εντολής από τον άμεσο Προ¬ 
ϊστάμενό του. 

2. Να προετοιμάζει την Ηλεκτροδηζελάμαξα, και γε¬ 
νικά τον Υπηρεσιακό Συρμό Συντήρησης, σύμφωνα με 
τις διαδικασίες συντήρησης και να ελέγχει ότι όλα τα 
Οχήματα Συντήρησης διαθέτουν αυτόματο σύστημα 
πέδησης. 

3. Να πραγματοποιεί ζεύξη ή απόζευξη της Ηλεκτρο¬ 
δηζελάμαξας με τα Οχήματα Συντήρησης. 

4. Να εξασφαλίζει τη σωστή φόρτωση και εκφόρτωση 
των Οχημάτων Συντήρησης. 

5. Να μην επιτρέπει την επιβίβαση ατόμων στα ανοι¬ 
χτά Οχήματα Συντήρησης που προορίζονται μόνο για 
μεταφορά υλικών και εξοπλισμού. 

6. Να ηχεί τη σειρήνα πριν από κάθε εκκίνηση της 
Ηλεκτροδηζελάμαξας. 

7. Να ξεκινά την Ηλεκτροδηζελάμαξα από το Αμαξο¬ 
στάσιο ή τους Σύρτες και να επιστρέφει εκεί, σύμφωνα 
με τη σχετική διαδικασία. 


8. Να ορίζει Παρατηρητή Προώθησης κατά την Προ¬ 
ώθηση Υπηρεσιακού Συρμού Συντήρησης σύμφωνα με 
τη σχετική διαδικασία. 

9. Να οδηγεί την Ηλεκτροδηζελάμαξα επιδέξια και να 
χειρίζεται τον εξοπλισμό αυτής σωστά και σύμφωνα 
με τους κανονισμούς ασφαλείας. Να τηρεί πάντα το 
όριο ταχύτητας που τίθεται από το σύστημα Αυτόματης 
Προστασίας Συρμών ή του ορίζεται από τον Ρυθμιστή 
Κυκλοφορίας ή προσδιορίζεται από κανονισμούς και 
διαδικασίες. 

10. Να οδηγεί την Ηλεκτροδηζελάμαξα μη υπερβαί- 
νοντας το όριο ταχύτητας των 20 χλμ/ώρα εντός των 
Αμαξοστασίων. 

11. Να μειώνει την ταχύτητα της Ηλεκτροδηζελάμαξας 
στα 5 χλμ/ώρα όταν πλησιάζει τερματικό προσκρουστή¬ 
ρα ή σταθμευμένο συρμό. 

12. Να σταματά την Ηλεκτροδηζελάμαξα αμέσως μόλις 
δει μπροστά του κόκκινη ένδειξη σηματοδότη, ή οποιο- 
δήποτε άλλο σήμα εκτάκτου ανάγκης για πλήρη στάση. 

13. Να οδηγεί την Ηλεκτροδηζελάμαξα μόνο στην προ¬ 
καθορισμένη διαδρομή και ώρα για την οποία υπάρχει 
η σχετική άδεια. 

14. Να συμμορφώνεται με τις εντολές, τις οποίες λαμ¬ 
βάνει για την κίνηση του Υπηρεσιακού Συρμού Συντή¬ 
ρησης από: 

• Τον Ρυθμιστή Κυκλοφορίας, 

• Τον Ρυθμιστή Κυκλοφορίας Αμαξοστασίου, 

• Τον Υπεύθυνο'Εγκρισης Μετακίνησης Συρμού εντός 
Δεσμευμένης Περιοχής. 

15. Να είναι σε εγρήγορση προκειμένου να αντιληφθεί 
προσωπικό που βρίσκεται επί ή πλησίον της τροχιάς. 

16. Να έχει τεταμένη προσοχή όταν διέρχεται από 
αποβάθρες σταθμών στο δίκτυο σε Ώρες Κυκλοφορίας 
για την ασφάλεια των επιβατών. 

17. Όταν αντικαθιστά άλλον Οδηγό Ηλεκτροδηζελάμα¬ 
ξας, να ενημερώνεται για την κατάσταση του Υπηρεσι¬ 
ακού Συρμού Συντήρησης που παραλαμβάνει. 

18. Να ενημερώνει την ιεραρχία του, όταν εισέρχεται 
εντός του θαλάμου οδήγησης, σχετικά με την κατάστα¬ 
ση της Ηλεκτροδηζελάμαξας και τυχόν προβλήματα 
συντήρησης. 

19. Να ενημερώνει τον άμεσο Προϊστάμενό του μέσω 
του αρμόδιου Ρυθμιστή Κυκλοφορίας ή υπαλλήλου του 
Τομέα Συντήρησης Σιδηροδρομικής Επιδομής και Έρ¬ 
γων, σε περίπτωση που αισθανθεί άρρωστος. 

20. Να κλείνει και να ασφαλίζει την Ηλεκτροδηζελά¬ 
μαξα, εάν ο θάλαμος οδήγησης αφεθεί χωρίς παρα¬ 
κολούθηση. 

21. Να ακολουθεί τις σχετικές διαδικασίες και οδηγίες, 
όταν αντιμετωπίζει κάποιο συμβάν ή βλάβη. 

22. Να ζητά την καθοδήγηση του αρμόδιου Ρυθμιστή 
Κυκλοφορίας για περιπτώσεις που δεν καλύπτονται από 
συγκεκριμένη διαδικασία. 

23. Να διατηρεί συνεχή επικοινωνία, μέσω του συστή¬ 
ματος ασύρματης επικοινωνίας του θαλάμου οδήγησης, 
με τον αρμόδιο Ρυθμιστή Κυκλοφορίας και να τον ενη¬ 
μερώνει αμέσως σε περίπτωση που: 

• Οποιοδήποτε πρόβλημα, συμβάν ή βλάβη διακόψει 
την πορεία του Υπηρεσιακού Συρμού Συντήρησης, 

• Παρουσιαστεί βλάβη στη σηματοδότηση, 

• Γίνει κάποιο ατύχημα ή άλλο σοβαρό συμβάν, 

• Αντιληφθεί οποιοδήποτε πρόβλημα που μπορεί να 
επηρεάσει την ομαλή λειτουργία του δικτύου. 

24. Να κάνει κλήση εκτάκτου ανάγκης στον αρμόδιο 
Ρυθμιστή Κυκλοφορίας, εάν τα κανονικά κανάλια επι¬ 
κοινωνίας είναι κατειλημμένα. 

25. Να καταχωρεί στο Ημερολόγιο Ηλεκτροδηζελά- 
μαξας με λεπτομέρεια, κάθε βλάβη που παρουσιάζεται 
στην Ηλεκτροδηζελάμαξα. 

26. Να επιστρέφει το Ημερολόγιο Ηλεκτροδηζελάμα- 
ξας στον Εργοδηγό του Τομέα Συντήρησης Σιδηροδρο¬ 
μικής Επιδομής και Έργων, όταν η Ηλεκτροδηζελάμαξα 
αποσύρεται. 

5.3 Προσέγγιση Σταθμευμένων Ηλεκτροδηζελαμαξών 

Οι Οδηγοί Ηλεκτροδηζελαμαξών πρέπει να εξουσιοδο¬ 
τούνται από τον Εργοδηγό του Τομέα Συντήρησης Σιδη¬ 
ροδρομικής Επιδομής καιΈργων ή άλλον ανώτερο τους, 
πριν προσεγγίσουν σε Ηλεκτροδηζελάμαξα, η οποία 
βρίσκεται σταθμευμένη σε Σύρτη ή σε Αμαξοστάσιο. 

6. ΚΥΚΛΟΦΟΡΙΑ ΥΠΗΡΕΣΙΑΚΩΝ ΣΥΡΜΩΝ ΣΥΝΤΗΡΗΣΗΣ 
ΚΑΙ ΑΝΤΙΜΕΤΩΠΙΣΗ ΕΚΤΑΚΤΩΝ ΣΥΜΒΑΝΤΩΝ 

3. Γενικές απαιτήσεις 

1. Υπηρεσιακοί Συρμοί Συντήρησης μπορούν να τεθούν 
σε λειτουργία και να οδηγούνται μόνο από το προσωπι¬ 
κό το οποίο έχει «Άδεια Οδηγού Ηλεκτροδηζελαμαξών 
Μητροπολιτικού Σιδηροδρόμου (Α' Κατηγορίας) Πολ¬ 
λαπλών Μονάδων με Αυτόματη Επιτάχυνση» και έχει 
πιστοποιηθεί κατάλληλα από την Εταιρεία για συγκεκρι¬ 
μένη Γραμμή του δικτύου της (δηλαδή για Γραμμή 1 ή 2 
ή 3) ή για συγκεκριμένη εγκατάσταση (π.χ. Αμαξοστάσιο 
Σεπολίων) ή για ορισμένες σημαντικές εργασίες που η 
εκτέλεσή τους απαιτεί απόδειξη ικανότητας. 

2. Το μήκος ενός Υπηρεσιακού Συρμού Συντήρησης 
δεν πρέπει να είναι μεγαλύτερο από το μέγιστο μήκος 
Επιβατικού Συρμού. 

3. Η μικρότερη σύνθεση Υπηρεσιακού Συρμού Συντή¬ 
ρησης είναι μια Ηλεκτροδηζελάμαξα. 

4. Μόνον οι Υπηρεσιακοί Συρμοί Συντήρησης, οι οποίοι 
ανιχνεύονται ικανοποιητικά από τα κυκλώματα τροχιάς, 
επιτρέπεται να λειτουργούν στο δίκτυο (εκτός των Αμα¬ 
ξοστασίων), εκτός εάν: 

• Η κίνηση πραγματοποιείται εντός των Αμαξοστα¬ 
σίων, 

• Η κίνηση πραγματοποιείται εντός Δεσμευμένης Πε¬ 
ριοχής. 

5. Όταν οι Υπηρεσιακοί Συρμοί Συντήρησης περιλαμ¬ 
βάνουν περισσότερες της μίας Ηλεκτροδηζελάμαξες, 
τότε αυτές, εκτός εάν συντρέχει άλλος τεχνικός λόγος, 
πρέπει να βρίσκονται σε αμφότερα τα άκρα των συρ¬ 
μών, όταν κινούνται προς και από το χώρο εργασίας 
επί των γραμμών της ΣΤΑ.ΣΥ. Α.Ε. 

6. Εκτός από τις συνθήκες εκτάκτου ανάγκης, οι 
Υπηρεσιακοί Συρμοί Συντήρησης θα κινούνται εκτός 
των Αμαξοστασίων μόνον όταν έχουν ανακοινωθεί στο 
Εβδομαδιαίο Δελτίο Εργασιών. 

7. Υπηρεσιακοί Συρμοί μπορούν να τεθούν σε λειτουρ¬ 
γία και κίνηση μόνο από αδειούχο Οδηγό Ηλεκτροδη- 
ζελάμαξας, εφόσον ανήκουν στον Τομέα Συντήρησης 
Σιδηροδρομικής Επιδομής, κατόπιν έγκρισης του Τομε- 
άρχη Συντήρησης Σιδηροδρομικής Επιδομής. 

8. Σε συνθήκες εκτάκτου ανάγκης, επιτρέπεται να λει¬ 
τουργήσουν Υπηρεσιακοί Συρμοί Συντήρησης σύμφωνα 
όμως με σχετική διαδικασία, η οποία εξασφαλίζει ότι 
όλο το προσωπικό είναι εκτός τροχιάς και η τροχιά 
είναι ασφαλής για κυκλοφορία. 


9. Ο Οδηγός Ηλεκτροδηζελάμαξας ορίζεται από τον 
Τομεάρχη Συντήρησης Σιδηροδρομικής Επιδομής να 
οδηγήσει κατά τη βάρδιά του τον Υπηρεσιακό Συρμό 
και συμμετέχει ενεργά στις δραστηριότητες της ομάδας 
στο χώρο εργασιών, όταν ο Υπηρεσιακός Συρμός είναι 
απενεργοποιημένος και δεν απαιτείται η οδήγησή του. 

10. Κατά τη διάρκεια όλων των κινήσεων Υπηρεσια¬ 
κών Συρμών Συντήρησης, ο Οδηγός πρέπει να έχει στη 
κατοχή του φορητό ασύρματο σε λειτουργία μονίμως. 

11. Οι Υπηρεσιακοί Συρμοί Συντήρησης δεν πρέπει 
ποτέ να φορτώνονται πέραν του επιτρεπόμενου μέ- 
γιστου φορτίου, το οποίο αναγράφεται πάνω σε κάθε 
όχημα. 

12. Ελαττωματικοί Υπηρεσιακοί Συρμοί Συντήρησης 
επιτρέπεται να κινούνται με μικρή ταχύτητα (μέγιστη 
20 χλμ/ώρα), προωθούμενοι εκ των όπισθεν με Ηλε¬ 
κτροδηζελάμαξα, δεδομένου ότι υπάρχει και άλλος 
Οδηγός που βρίσκεται εντός του θαλάμου οδήγησης 
της Ηλεκτροδηζελάμαξας της κεφαλής, ο οποίος έχει 
τον έλεγχο πέδησης έκτακτης ανάγκης του συρμού σε 
πλήρη ετοιμότητα. Για το λόγο αυτό δεν επιτρέπεται να 
ανακοινώνεται σύνθεση Υπηρεσιακού Συρμού Συντήρη¬ 
σης με μια Ηλεκτροδηζελάμαξα, πλην των περιπτώσεων 
που συντρέχουν ειδικοί λόγοι ή έκτακτες ανάγκες για 
τη συντήρηση του δικτύου. 

13. Το προειδοποιητικό αναλάμπον φως (φλας) του 
Υπηρεσιακού Συρμού Συντήρησης πρέπει να βρίσκεται 
συνεχώς εν λειτουργία. 

14. Μεμονωμένα ή συζευγμένα Οχήματα Συντήρησης 
μπορούν να παραμένουν στις Γραμμές Κυκλοφορίας, 
εφόσον διαθέτουν σύστημα πέδησης και εξασφαλίζο¬ 
νται έναντι κίνησης. 

15. Ο Οδηγός της Ηλεκτροδηζελάμαξας, κατά τη δι¬ 
άρκεια της παραμονής του στο δίκτυο, θα πρέπει να 
ελέγχει για τυχόν επιβάρυνση του περιβάλλοντος από 
τα καυσαέρια και, όταν απαιτείται, θα πρέπει να επι¬ 
κοινωνεί με το αρμόδιο ΚΕΑ προκειμένου να τίθεται 
σε λειτουργία το σύστημα εξαερισμού. Σε περίπτωση 
στάσης και όταν είναι εφικτό θα πρέπει να απενεργο- 
ποιεί τον κινητήρα. 

ό. Λειτουργία εντός των Αμαξοστασίων 

1. Σε περιοχές εξοπλισμένες με κυκλώματα τροχιάς 
δεν πρέπει να κυκλοφορούν Υπηρεσιακοί Συρμοί Συντή¬ 
ρησης που δεν ανιχνεύονται από τα σχετικά κυκλώματα 
τροχιάς, εκτός εάν έχει γίνει χειροκίνητη εξασφάλιση 
διαδρομής ή εάν το όχημα κινείται εντός δεσμευμένης 
τροχιάς.^ 

2. Εντός των συρτών, οι Υπηρεσιακοί Συρμοί Συντή¬ 
ρησης μπορούν να πραγματοποιούν ελιγμούς υπό την 
προϋπόθεση τήρησης συγκεκριμένων οδηγιών και υπό 
την εποπτεία του Υπεύθυνου για την Έγκριση Μετακί¬ 
νησης Συρμού και εφόσον δοθεί εντολή από τον αρ¬ 
μόδιο Ρυθμιστή Κυκλοφορίας Αμαξοστασίου για όλες 
τις κινήσεις. 

3. Μεμονωμένα Οχήματα Συντήρησης επιτρέπεται να 
παραμένουν εκτός συνθέσεων, υπό την προϋπόθεση ότι 
έχει εξασφαλιστεί πως δεν μπορούν να μετακινηθούν 
(είναι ακινητοποιημένα). 

4. Η οποιαδήποτε κίνηση Υπηρεσιακού Συρμού Συ¬ 
ντήρησης πρέπει να γίνεται κατόπιν επικοινωνίας με 
τον αρμόδιο Ρυθμιστή Κυκλοφορίας Αμαξοστασίου, ο 
οποίος πρέπει να χαράξει διαδρομή για την κίνηση του 
συρμού. 

ο. Αναστροφή Πορείας Ηλεκτροδηζελάμαξας 

Εάν Οδηγός Ηλεκτροδηζελάμαξας παραβιάσει σήμα ή 
αλλαγή, δεν πρέπει σε καμιά περίπτωση να ακολουθήσει 
ανάστροφη πορεία, παρά μόνο εάν έχει πάρει έγκριση 
από τον αρμόδιο Ρυθμιστή Κυκλοφορίας. 

ά. Κυκλοφορία προς/από την Περιοχή Εργασίας 

1. Οι Υπηρεσιακοί Συρμοί Συντήρησης πρέπει να κυ¬ 
κλοφορούν προς/από το χώρο εργασίας υπό την επι¬ 
τήρηση του συστήματος σηματοδότησης ΑΠΣ και να 
τηρούν τους ίδιους Κανονισμούς και Διαδικασίες όπως 
και οι επιβατικοί συρμοί, εκτός εάν η όλη διαδρομή 
πραγματοποιείται εντός Δεσμευμένης Περιοχής. 

2. Το ρεύμα έλξης θα παραμένει κατά κανόνα σε ζεύ¬ 
ξη όταν οι Υπηρεσιακοί Συρμοί Συντήρησης κινούνται 
από/προς το χώρο εργασίας ή τη Δεσμευμένη Περιοχή. 
Στην περίπτωση που δεν μπορούν κινηθούν ηλεκτρικά, 
η κίνηση θα γίνεται με τη χρήση της μηχανής εσωτε¬ 
ρικής καύσης. 

3. Οι Υπηρεσιακοί Συρμοί Συντήρησης πρέπει να κι¬ 
νούνται από και προς το χώρο εργασίας σύμφωνα με 
τη σχετική διαδικασία. 

4. Το ρεύμα έλξης πρέπει να διακόπτεται όταν ο Υπη¬ 
ρεσιακός Συρμός Συντήρησης αφιχθεί στη Δεσμευμένη 
Περιοχή. Η κίνηση/μετακίνηση εντός της περιοχής ερ¬ 
γασιών πρέπει να πραγματοποιείται με τη χρήση της 
μηχανής εσωτερικής καύσης. 

5. Ο Οδηγός του Υπηρεσιακού Συρμού Συντήρησης 
είναι υπεύθυνος για την κίνηση του προς και από το 
σημείο εργασίας. 

6. Υπηρεσιακοί Συρμοί Συντήρησης που κυκλοφορούν 
εκτός Δεσμευμένης Περιοχής επιτρέπεται να αναστρέ¬ 
φουν πορεία στις γραμμές, μόνο στα αναγνωρισμένα 
σημεία αναστροφής πορείας, εκτός εάν έχει δοθεί ει¬ 
δική έγκριση αναστροφής πορείας από τον αρμόδιο 
Ρυθμιστή Κυκλοφορίας. 

θ. Στο Χώρο Εργασίας 

1. Εξουσιοδότηση τοπικής κίνησης Υπηρεσιακών Συρ¬ 
μών Συντήρησης εντός της περιοχής εργασιών ή της 
Δεσμευμένης Περιοχής πρέπει να γίνεται σύμφωνα με 
τη σχετική διαδικασία. 

2. Η ταχύτητα Υπηρεσιακού Συρμού Συντήρησης σε 
περιοχή εργασιών ή σε Δεσμευμένη Περιοχή δεν πρέπει 
να υπερβαίνει τα 20 χλμ/ώρα. 

3. Ο Οδηγός του Υπηρεσιακού Συρμού Συντήρησης 
πρέπει να χρησιμοποιεί τη σειρήνα του συρμού: 

• Πριν την εκκίνηση του συρμού, 

• Όταν το προσωπικό αντιμετωπίζει κίνδυνο ή υπάρχει 
πιθανότητα να αντιμετωπίσει κίνδυνο επί ή πλησίον 
της τροχιάς. 

ΐ. Θέση Οδήγησης Υπηρεσιακού Συρμού Συντήρησης 

Ο Υπηρεσιακός Συρμός Συντήρησης πρέπει να οδη¬ 
γείται και να τροχοπεδείται από το θάλαμο οδήγησης 
της Ηλεκτροδηζελάμαξας που βρίσκεται εμπρός κατά 
την κατεύθυνση κίνησης, εκτός εάν συντρέχει κάποια 
από τις ακόλουθες περιπτώσεις: 

1. Όταν έχει ειδική εξουσιοδότηση για να καλύψει κά¬ 
ποια εξαιρετική περίπτωση. 

2. Κατά την προώθηση Υπηρεσιακών Συρμών Συντή¬ 
ρησης σύμφωνα με τη σχετική διαδικασία. 

3. Κατά την προώθηση ελαττωματικού Υπηρεσιακού 
Συρμού Συντήρησης, όπως αναφέρθηκε στην παράγρα¬ 
φο Σφάλμα! Το αρχείο προέλευσης της αναφοράς δεν 
βρέθηκε,.Σφάλμα! Το αρχείο προέλευσης της αναφοράς 
δεν βρέθηκε. 


9· Οδήγηση με Σύστημα Αυτόματης Προστασίας Συρ¬ 
μού (ΑΠΣ) 

Ο Οδηγός Ηλεκτροδηζελάμαξας πρέπει πάντα να 
οδηγεί με την πλήρη προστασία του συστήματος ΑΠΣ, 
εκτός από τις ακόλουθες περιπτώσεις: 

1. Εντός Αμαξοστασίων σε γραμμές οι οποίες δεν 
προστατεύονται από το σύστημα ΑΠΣ. 

2. Όταν έχει εξουσιοδοτηθεί σχετικά λόγω βλάβης 
στη σηματοδότηση. 

3. Όταν έχει εξουσιοδοτηθεί σχετικά σε περίπτωση 
Έκτακτης Ανάγκης. 

ό. Κατάσταση Επαναφοράς στο Σύστημα ΑΠΣ 

1. Η οδήγηση Ηλεκτροδηζελάμαξας σε Κατάσταση 
Επαναφοράς στο σύστημα ΑΠΣ πρέπει να γίνεται μόνο 
στις ακόλουθες περιπτώσεις: 

• Εφόσον έχει δοθεί εντολή από τον αρμόδιο Ρυθμιστή 
Κυκλοφορίας λόγω βλάβης του εξοπλισμού ΑΠΣ της 
γραμμής ή των κυκλωμάτων της τροχιάς, 

• Εντός των Αμαξοστασίων σε οποιαδήποτε περίπτω¬ 
ση δεν υπάρχει ή δεν είναι δυνατή η λειτουργία του 
εξοπλισμού ΑΠΣ της γραμμής, 

• Όταν η Ηλεκτροδηζελάμαξα εκκινεί μετά από πέδη¬ 
ση Έκτακτης Ανάγκης. 

2. Κατά την οδήγηση Ηλεκτροδηζελάμαξας σε Κα¬ 
τάσταση Επαναφοράς στο σύστημα ΑΠΣ, ο Οδηγός 
Ηλεκτροδηζελάμαξας πρέπει: 

• Να ακολουθεί τη σχετική διαδικασία, 

• Να παρατηρεί συνεχώς την γραμμή μπροστά του. 
Σε περίπτωση που υπάρχει Παρατηρητής Προώθησης ο 
έλεγχος γραμμής πραγματοποιείται από αυτόν, 

• Να μην υπερβαίνει την ταχύτητα των 20 χλμ/ώρα, 

• Να είναι προετοιμασμένος να σταματήσει μόλις δει 
συρμό ή άλλο εμπόδιο επί της γραμμής. 

ί. Κατάσταση Χειροκίνητης Οδήγησης 

1. Ο Οδηγός Ηλεκτροδηζελάμαξας δεν πρέπει να αλ¬ 
λάζει την κατάσταση οδήγησης από ΑΠΣ σε χειροκίνητη 
οδήγηση, εκτός εάν: 

• Υπάρχει βλάβη στον εξοπλισμό ΑΠΣ της Ηλεκτρο¬ 
δηζελάμαξας, 

• Η Ηλεκτροδηζελάμαξα είναι ακινητοποιημένη, 

• Η πέδη είναι πλήρως εφαρμοσμένη, 

• Όταν κινείται επί των Γραμμών Κυκλοφορίας και 
των συρτών και ο αρμόδιος Ρυθμιστής Κυκλοφορίας 
έχει εξουσιοδοτήσει την αλλαγή αυτή. 

2. Όταν ο Οδηγός Ηλεκτροδηζελάμαξας κινείται σε 
κατάσταση χειροκίνητης οδήγησης, η ταχύτητα του 
Υπηρεσιακού Συρμού Συντήρησης δεν πρέπει να υπερ¬ 
βαίνει τα 20 χλμ/ώρα, ώστε να μπορεί να ακινητοποιηθεί 
άμεσα ο συρμός σε περίπτωση Έκτακτης Ανάγκης. 

]. Παρακώλυση της Κυκλοφορίας στην Παρακείμενη 
Τροχιά 

1. Εάν Ηλεκτροδηζελάμαξα ακινητοποιηθεί, κατά την 
πορεία της σε Ώρες Κυκλοφορίας, ο Οδηγός της πρέπει 
αμέσως να εξακριβώσει την αιτία και, ιδιαίτερα, κατά 
πόσον η παρακείμενη τροχιά παρεμποδίζεται από την 
σταματημένη Ηλεκτροδηζελάμαξα ή τον εξοπλισμό που 
φέρεται επί των Οχημάτων του Υπηρεσιακού Συρμού 
Συντήρησης και να ειδοποιήσει αμέσως το ΚΕΑ. 

2. Εάν η παρακείμενη τροχιά εμποδίζεται μερικώς ή 
πλήρως σε Ώρες Κυκλοφορίας, ο Οδηγός της Ηλεκτρο¬ 
δηζελάμαξας πρέπει να επέμβει αμέσως, σύμφωνα με 
τη σχετική διαδικασία, για να σταματήσει οποιοδήποτε 
συρμό κινείται στην παρακείμενη τροχιά, προσεγγίζο- 

ντας το παρεμποδιζόμενο σημείο χρησιμοποιώντας, εάν 
είναι αναγκαίο, την πλησιέστερη συσκευή Διακοπής Ρεύ¬ 
ματος Έλξης. 

3. Εάν κάποιος άλλος συρμός έχει ήδη πλησιάσει την 
περιοχή, ο Οδηγός της Ηλεκτροδηζελάμαξας πρέπει 
να ηχήσει την κόρνα και να κάνει σήμα εκτάκτου ανά¬ 
γκης για πλήρη στάση με τα χέρια του, στο συρμό που 
πλησιάζει. 

4. Το αρμόδιο ΚΕΑ πρέπει να πληροφορηθεί αμέσως 
για όλες τις ενέργειες που έγιναν. 

Κ. Προσωπικό εντός της Σήραγγας 

1. Οι Οδηγοί Ηλεκτροδηζελαμαξών πρέπει να ακινητο- 
ποιούν το συρμό όταν αντιληφθούν άτομο ή άτομα επί 
ή πλησίον της τροχιάς, για την παρουσία των οποίων 
δεν έχουν ενημερωθεί εκ των προτέρων. 

2. Οι Οδηγοί Ηλεκτροδηζελαμαξών που πληροφορού¬ 
νται την ύπαρξη εργαζόμενου προσωπικού στον πεζό- 
δρομο της σήραγγας πρέπει: 

• Να μειώνουν ταχύτητα και να μην υπερβαίνουν τα 
20 χλμ/ώρα. 

• Να είναι προετοιμασμένοι να σταματήσουν, εάν 
χρειαστεί. 

• Να ηχήσουν παρατεταμένα την σειρήνα της Ηλε¬ 
κτροδηζελάμαξας, όταν αντιληφθούν άτομο επί ή πλη¬ 
σίον της τροχιάς. 

• Να περιμένουν κάποιο σήμα ή άλλη ένδειξη αναγνώ¬ 
ρισης από οποιοδήποτε άτομο βρίσκεται επί ή πλησίον 
της τροχιάς και εάν αυτό δεν είναι ευκρινώς ορατό, να 
σταματήσουν τον Υπηρεσιακό Συρμό Συντήρησης και να 
εξακριβώσουν το λόγο που δεν δόθηκε η αναγνώριση. 
Ο συρμός δεν πρέπει να ξεκινήσει, έως ότου ο Οδηγός 
της Ηλεκτροδηζελάμαξας βεβαιωθεί ότι είναι ασφαλές 
να συνεχίσει. 

I. Διακοπή Ρεύματος Έλξης 

1. Εάν απαιτείται η διακοπή ρεύματος έλξης λόγω της 
ιδιαιτερότητας του φορτίου, ο Οδηγός της Ηλεκτροδη¬ 
ζελάμαξας θα πρέπει να ενημερώσει το αρμόδιο ΚΕΑ. 

2. Όταν ο Υπηρεσιακός Συρμός Συντήρησης κινείται 
με τροφοδοσία ρεύματος έλξης, τότε σε περίπτωση 
διακοπής του, εφόσον είναι δυνατόν, πρέπει ο Οδηγός 
να σταματήσει την Ηλεκτροδηζελάμαξα με όλα τα Οχή¬ 
ματα Συντήρησης που τυχόν υπάρχουν, εντός ή πλησίον 
της αποβάθρας του πλησιέστερου σταθμού. 

3. Εάν η Ηλεκτροδηζελάμαξα σταματήσει εντός της 
σήραγγας, εξαιτίας διακοπής του ρεύματος έλξης για 
μη προφανή λόγο, τότε ο Οδηγός της πρέπει να επι¬ 
κοινωνήσει με το αρμόδιο ΚΕΑ και να λάβει οδηγίες. 

4. Σε κάθε περίπτωση διακοπής ρεύματος έλξης, ο 
Οδηγός της Ηλεκτροδηζελάμαξας πρέπει να επικοινω¬ 
νήσει με το αρμόδιο ΚΕΑ με τον πιο πρόσφορο τρόπο. 

πι. Πυρκαγιά 

1. Σε περίπτωση εμφάνισης πυρκαγιάς ή καπνού σε 
Υπηρεσιακό Συρμό Συντήρησης, το προσωπικό πρέπει 
να προσπαθήσει να κατασβήσει την πυρκαγιά άμεσα, 
χρησιμοποιώντας τα φορητά μέσα πυρόσβεσης που 
ευρίσκονται επί του συρμού, χωρίς όμως να θέσει τον 
εαυτό του σε κίνδυνο. Ο Οδηγός της Ηλεκτροδηζελά¬ 
μαξας πρέπει να ενημερώσει άμεσα και ανάλογα με τη 
θέση που βρίσκεται ο συρμός, τον αρμόδιο Ρυθμιστή 
Κυκλοφορίας Αμαξοστασίου ή τον αρμόδιο Ρυθμιστή Κυ¬ 
κλοφορίας στο ΚΕΑ και να ακολουθήσει τις οδηγίες του. 

2. Σε περίπτωση εμφάνισης έντονων ηλεκτρικών τό¬ 
ξων, ο Οδηγός της Ηλεκτροδηζελάμαξας πρέπει να βά¬ 


λει τον μοχλό πορείας στην θέση "νεκρό". Ακολούθως, 
πρέπει να επικοινωνήσει ανάλογα με τη θέση του με 
τον αρμόδιο Ρυθμιστή Κυκλοφορίας Αμαξοστασίου ή 
τον αρμόδιο Ρυθμιστή Κυκλοφορίας στο ΚΕΑ και να 
ακολουθήσει τις οδηγίες του. 

π. Διακοπή Σύνθεσης Υπηρεσιακού Συρμού Συντήρη¬ 
σης 

Σε περίπτωση διακοπής σύνθεσης Υπηρεσιακού Συρ¬ 
μού Συντήρησης, ο Οδηγός πρέπει να ακινητοποιήσει 
αμέσως την Ηλεκτροδηζελάμαξα, να ενημερώσει ανά¬ 
λογα με τη θέση που βρίσκεται ο Υπηρεσιακός Συρμός 
Συντήρησης, τον αρμόδιο Ρυθμιστή Κυκλοφορίας Αμα¬ 
ξοστασίου ή τον αρμόδιο Ρυθμιστή Κυκλοφορίας στο 
ΚΕΑ και να ακολουθήσει τις οδηγίες του. 

ο. Φώτα Κεφαλής και Ουράς Υπηρεσιακών Συρμών 
Συντήρησης 

1. Όλοι οι Υπηρεσιακοί Συρμοί Συντήρησης που κινού¬ 
νται στις κύριες γραμμές ή στα Αμαξοστάσια πρέπει 
να έχουν σε λειτουργία δύο άσπρα φώτα πορείας στην 
κεφαλή του συρμού, δύο κόκκινα φώτα στην ουρά του 
συρμού, καθώς και διαλείπον κίτρινο φως στην οροφή 
της καμπίνας οδήγησης. 

2. Βλάβη σε ένα ή περισσότερα από τα φώτα κεφαλής 
ή ουράς του Συρμού πρέπει να αντιμετωπίζεται αμέσως. 

3. Συρμός που δεν διαθέτει φώτα κεφαλής ή ουράς 
δεν επιτρέπεται να χρησιμοποιηθεί για υπηρεσία ή εάν 
είναι ήδη σε υπηρεσία, πρέπει να γίνει συνεννόηση με 
το ΚΕΑ και εφαρμογή των οδηγιών του. 

ρ. Μεταβατικές Διατάξεις για την Κίνηση εντός της 
Γραμμής 1 

Το προσωπικό της ΣΤΑ.ΣΥ. Α.Ε. που κατέχει «Αδεια 
Οδηγού Ηλεκτροδηζελαμαξών Μητροπολιτικού Σιδηρο¬ 
δρόμου (Α' κατηγορίας) Πολλαπλών Μονάδων με Αυ¬ 
τόματη Επιτάχυνση», πιστοποιείται στη συνέχεια από 
την Εταιρεία για κάθε Γραμμή ξεχωριστά (δηλαδή για 
Γραμμή 1 ή 2 ή 3) σύμφωνα με την ισχύουσα διαδικασία, 
οδηγίες και έντυπα και περιγράφεται στην παράγραφο 
7.5 

Μέχρι την ολοκλήρωση της διαδικασίας αδειοδότησης 
και πιστοποίησης Οδηγών Ηλεκτροδηζελαμαξών για τη 
Γ ραμμή 1, η κίνηση εντός του δικτύου της Γ ραμμής 1 θα 
γίνεται από Αδειούχους Οδηγούς Ηλεκτροδηζελαμαξών 
με πιστοποίηση για τις Γραμμές 2 και 3 με τη συνοδεία 
πάντα ενός «Αδειούχου Οδηγού Ηλεκτροκίνητων Σιδη¬ 
ροδρόμων Πολλαπλών Μονάδων Αυτόματης Επιτάχυν¬ 
σης» της Γραμμής 1 της ΣΤΑ.ΣΥ. Α.Ε. 

ρ. Κίνηση στο Δίκτυο του ΟΣΕ 

Η κίνηση εντός του δικτύου του ΟΣΕ μπορεί να γίνει 
στο τμήμα από το Σταθμό Δουκίσσης Πλακεντίας έως 
και το Αεροδρόμιο. Η κίνηση αυτή πρέπει να γίνεται 
πάντα κατόπιν εκδόσεως σχετικής αδείας από τη Διεύ¬ 
θυνση Κυκλοφορίας του ΟΣΕ, η οποία θα προσδιορίζει 
τις απαραίτητες ενέργειες για την κίνηση, μεταξύ των 
οποίων και τον καθορισμό υπεύθυνου προσωπικού για 
συνοδεία. Το προσωπικό αυτό αναλαμβάνει τις επικοι¬ 
νωνίες με το Κέντρο Ελέγχου Κυκλοφορίας του ΟΣΕ 
και καθοδηγεί συνεχώς τον Οδηγό της Ηλεκτροδηζελά¬ 
μαξας, ώστε όλη η κίνηση να γίνεται σύμφωνα με τους 
κανονισμούς και διαδικασίες του ΟΣΕ. 

7. ΕΚΠΑΙΔΕΥΣΗ ΥΠΟΨΗΦΙΩΝ ΟΔΗΓΩΝ ΗΛΕΚΤΡΟΔΗ- 
ΖΕΛΑΜΑΞΩΝ 

7.1 Γ ενικές Απαιτήσεις 

Η εκπαίδευση και αξιολόγηση των υποψήφιων Οδη- 

γών Ηλεκτροδηζελαμαξών γίνεται σύμφωνα με την Διαδικασία Εκπαίδευσης και Πιστοποίησης Προσωπικού», την 
«Οδηγία Προγραμματισμού Εκπαίδευσης», την «Οδηγία Αξιολόγησης Εκπαιδευόμενων», το «Εντυπο Πρακτικής 
Αξιολόγησης από έμπειρο οδηγό» και το «Εντυπο Πρακτικής Αξιολόγησης από επιτροπή». 

Η εκπαίδευση διαρκεί σαράντα (40) ημέρες και αποτελείται από τη θεωρητική κατάρτιση (γενικά στοιχεία του 
δικτύου, κανονισμοί, διαδικασίες κ,λπ.), από την τεχνική κατάρτιση (εξοπλισμός συρμού, λειτουργία των διαφόρων 
συστημάτων, αναγνώριση και αντιμετώπιση βλαβών) και την πρακτική εξάσκηση - οδήγηση. 

Η θεωρητική κατάρτιση πραγματοποιείται σε αίθουσες διδασκαλίας και οι μέθοδοι που χρησιμοποιούνται 
είναι: διαλέξεις από τους εκπαιδευτές, παρουσίαση - επεξεργασία σεναρίων σε ομάδες, επισκέψεις σε διάφορα 
σημεία του δικτύου. 

Η τεχνική κατάρτιση πραγματοποιείται είτε στις αίθουσες διδασκαλίας, είτε στα Αμαξοστάσια με επί τόπου 
επίδειξη των τεχνικών χαρακτηριστικών των Υπηρεσιακών Συρμών Συντήρησης. 

Η πρακτική κατάρτιση γίνεται στα Αμαξοστάσια, σε τροχιές δοκιμών και στις γραμμές κυκλοφορίας των Γραμ- 
μών 1,2 και 3 του σιδηροδρομικού δικτύου της ΣΤΑΣΥ. 

Επίσης οι υποψήφιοι λαμβάνουν την εκπαίδευση και πιστοποιούνται κατ ελάχιστον στο επίπεδο αρμοδιότητας 
«Πιστοποιημένο Ατομο για Εργασίες επί ή Πλησίον της Τροχιάς». 

7.2 Βασικές Αρχές Εκπαίδευσης Υποψήφιων Οδηγών Ηλεκτροδηζελαμαξών 

1. Η εκπαίδευση βασίζεται, κυρίως, στους Κανονισμούς, στις Διαδικασίες και στις Οδηγίες που ισχύουν στις 
Γραμμές 1, 2 και 3 της ΣΤΑ.ΣΥ. Α.Ε. 

2. Κατά τη διάρκεια της εκπαίδευσης οι εκπαιδευόμενοι αποδεικνύουν ότι κατανοούν το αντικείμενο που διδά¬ 
χτηκαν με γραπτές εξετάσεις και αξιολογούνται σύμφωνα με την εγκεκριμένη Οδηγία Αξιολόγησης. 

3. Μετά το πέρας των γραπτών εξετάσεων ακολουθεί η πρακτική εξάσκηση οδήγησης (συγκεκριμένης διάρκειας 
με έμπειρο Οδηγό) και η πρακτική αξιολόγηση από εσωτερική επιτροπή σύμφωνα με την «Οδηγία Αξιολόγησης 
Εκπαιδευομένων», το «Εντυπο Πρακτικής Αξιολόγησης από έμπειρο οδηγό» και το «Εντυπο Πρακτικής Αξιολόγη¬ 
σης από επιτροπή». 

4. Οι εκπαιδευόμενοι τελούν υπό την ευθύνη του εκπαιδευτή τους, για θέματα που αφορούν στην ασφάλεια 
του και στην επίδοσή τους. 

7.3 Πρόγραμμα Εκπαίδευσης Υποψήφιων Οδηγών Ηλεκτροδηζελαμαξών 


ΣΥΝΟΠΤΙΚΟ ΠΡΟΓΡΑΜΜΑ ΕΚΠΑΙΔΕΥΣΗΣ ΥΠΟΨΗΦΙΩΝ ΟΔΗΓΩΝ ΗΛΕΚΤΡΟΔΗΖΕΛΑΜΑΞΩΝ 

ΘΕΜΑΤΑ 

ΔΙΑΡΚΕΙΑ (ημέρες) 

• Θεωρητική κατάρτιση (Γ ενικές λειτουργικές και διοικητικές αρχές, Γ ενικά, 
Κανονισμοί και Διαδικασίες Λειτουργίας) 

15 

• Τεχνική Κατάρτιση (Ηλεκτροδηζελάμαξες - Οχήματα Συντήρησης) 

10 

• Οδήγηση στα Αμαξοστάσια και στις Γραμμές Κυκλοφορίας 

15 

Σύνολο 

40 

ΑΝΑΛΥΤΙΚΟ ΠΡΟΓΡΑΜΜΑ ΕΚΠΑΙΔΕΥΣΗΣ ΥΠΟΨΗΦΙΩΝ ΟΔΗΓΩΝ ΗΛΕΚΤΡΟΔΗΖΕΛΑΜΑΞΩΝ 

ΕΚΠΑΙΔΕΥΤΙΚΕΣ ΕΝΟΤΗΤΕΣ 

ΔΙΑΡΚΕΙΑ (ημέρες) 

Γ ενικές λειτουργικές και διοικητικές αρχές 

1 

Γ ενικά 

• Βασικά Στοιχεία του Σιδηροδρομικού Δικτύου (Γραμμές, Σταθμοί, 
Αμαξοστάσια, Σηματοδότηση, Παροχή Ισχύος, Επικοινωνίες, ΚΕΑ, 
Συρμοί κ.λπ.) 

• Βασικές Αρχές Ασφαλείας 

4 

Κανονισμοί και Διαδικασίες Λειτουργίας 

• Εισαγωγή στους Κανονισμούς 

• Συμπεριφορά του Προσωπικού 

• Εφαρμογή των Κανονισμών 

• Κανονισμοί Συντήρησης 

• Καθήκοντα Οδηγών Ηλεκτροδηζελαμαξών 

• Κέντρο Ελέγχου Λειτουργίας 

• Σύστημα Σηματοδότησης 

• Ρεύμα Έλξης 

• Επικοινωνίες 

• Εξαερισμός 

• Ασφάλεια στη τροχιά 

• Συμβάντα και Δυσμενείς καιρικές συνθήκες 

• Πυροπροστασία 

10 

Ηλεκτροδηζελάμαξες - Οχήματα Συντήρησης 

• Περιγραφή της Ηλεκτροδηζελάμαξας 

• Περιγραφή των Οχημάτων Συντήρησης 

• Σύστημα ανάρτησης 

• Σύστημα πέδησης 

• Σύστημα κίνησης 

• Υδραυλικό και Πνευματικό σύστημα 

• Ηλεκτρικό σύστημα 

• Βοηθητικά Συστήματα 

• Φόρτωση - εκφόρτωση Συρμού 

• Περί ορθού τρόπου οδήγησης και πέδησης 

• Ζεύξη-Απόζευξη 

• Αυτόματη Προστασία Συρμών 

• Θάλαμος οδήγησης 

• Χειρισμός για την αποκατάσταση βλαβών 

• Αντιμετώπιση Ατυχημάτων 

10 

Οδήγηση 

15 

Σύνολο 

40 


7.4 Χορήγηση και ανανέωση Αδειών Οδήγησης Ηλεκτροδηζελαμαξών. 

Όλες οι άδειες οδήγησης χορηγούνται από τις Αρμόδιες Αρχές σύμφωνα με τις εκάστοτε ισχύουσες διατάξεις 
του Π.Δ. 397/84, έχουν ετήσια διάρκεια και ανανεώνονται από τις Αρμόδιες Αρχές, κατόπιν επανέκδοσης όλων 
των αναγκαίων πιστοποιητικών και λοιπών εγγράφων από τη ΣΤΑ.ΣΥ. Α.Ε. 

7.5 Πιστοποίηση Οδηγών Ηλεκτροδηζελαμαξών για τις Γραμμές 1,2 και 3. 

Η πιστοποίηση για τις γραμμές 1, 2 και 3 εκδίδεται από τον Τομέα Εκπαίδευσης εφόσον από τον φάκελο του 
υποψηφίου προκύπτει ότι ο υποψήφιος Οδηγός Ηλεκτροδηζελαμαξών έχει παρακολουθήσει επιτυχώς το θεωρητικό 
και πρακτικό μέρος της εκπαίδευσης, του έχει χορηγηθεί από τις αρμόδιες αρχές η άδεια οδήγησης Ηλεκτρο¬ 
δηζελαμαξών και υπογράφεται από τον Γενικό Διευθυντή Συντήρησης και'Εργων και τον Πρόεδρο της ΣΤΑΣΥ. 

7.6 Επαναληπτική Εκπαίδευση Οδηγών Ηλεκτροδηζελαμαξών. 

Οι Οδηγοί Ηλεκτροδηζελαμαξών επανεκπαιδεύονται για δύο ημέρες κάθε δύο χρόνια σύμφωνα με τα προβλε- 
πόμενα στην ισχύουσα Διαδικασία «Εκπαίδευση και Πιστοποίηση Προσωπικού» και το σχετικό Έντυπο «Χρονική 
Διάρκεια Επαναληπτικής Εκπαίδευσης». 

8. ΙΣΧΥΣ ΚΑΝΟΝΙΣΜΟΥ 

1. Ο παρών Κανονισμός τίθεται σε ισχύ με τη δημοσίευσή του στην Εφημερίδα της Κυβερνήσεως. 

2. Οι διατάξεις του παρόντος Κανονισμού διατηρούνται σε ισχύ, εφόσον δεν έρχονται σε αντίθεση με τις 
διατάξεις του Κανονισμού Εσωτερικής Οργάνωσης και Λειτουργίας της ΣΤΑ.ΣΥ. Α.Ε. Σε περιπτώσεις αντιφάσε- 
ων-αντιθέσεων μεταξύ των διατάξεων των δύο αυτών Κανονισμών, υπερισχύουν οι διατάξεις του Κανονισμού 
Εσωτερικής Οργάνωσης και Λειτουργίας της ΣΤΑΣΥ ΑΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΐΙ: νν60ιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 02030760312130012 * - 

























































































